B. Osobitná časť

K bodu 1
Predmetný novelizačný bod transponuje ustanovenie čl. 2 ods. 6 a 7, čl. 3 ods. 2, čl. 4 ods. 2 a čl. 12 ods. 3 smernice 2011/7/EU.
V súčasnosti je predvoleným (defaultným) systémom výpočtu úrokov z omeškania systém „fixných úrokov z omeškania“ a systém tzv. „variabilných úrokov z omeškania“ je systémom opčným. Navrhovaná zmena právnej úpravy predpokladá zmenu týchto režimov tak, že systém „fixných úrokov z omeškania“ bude systémom opčným a systém tzv. „variabilných úrokov z omeškania“ systémom predvoleným.
Do aplikačnej činnosti súdov táto zmena významnejšie nezasiahne, keďže v rámci sporových konaní je žalobca povinný skutkovo vymedziť uplatňovaný nárok a teda tak ako doteraz zostane pre neho možnosť voľby medzi systémom fixným a variabilným.

K bodu 2
S ohľadom na zmeny sadzieb zákonných úrokov z omeškania vždy k 1.1. a 1.7. kalendárneho roka sa navrhuje účinnosť novelizovanej úpravy k 1.1.2015.

 K bodu 3
Prechodné ustanovenia navrhovanej úpravy.

K čl. II (Účinnosť)
Navrhovaná účinnosť vychádza zo skutočnosti, že k zmene variabilnej sadzby úroku z omeškania dochádza vždy k 1.1. a k 1.7. kalendárneho roka.